***ОБЩИНСКИ СЪВЕТ - РУДОЗЕМ, ОБЛАСТ СМОЛЯН***

***e-mail:obsrud@abv.bg***

 ОБС вх. № 100/12.04.2024 г.

ДО

 ОБЩИНСКИ СЪВЕТ

 гр. Рудозем

ДОКЛАДНА ЗАПИСКА

*от инж. Венцислав Пехливанов - Председател на Общински съвет - Рудозем*

ОТНОСНО: Изменение на Решение № 73/29.03.2024 г. на Общински съвет - Рудозем, прието по Протокол № 9, върнато за ново обсъждане от Областен управител на област Смолян със Заповед № АП-03-14-151/11.04.2024 г.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

 Със свое Решение № 73/29.03.2024 г. Общински съвет - Рудозем, на основание чл. 6 ал. 2 от Закона за приватизация и следприватизационен контрол, е включил в Приватизационната програма за 2024 г. обект имот пл. № 239 в УПИ I – Универсален магазин, кв. 40 по ПУП на село Елховец, представляващ част от втория етаж на масивна сграда (търговски обект), ведно с външно стълбище; с адрес: с. Елховец, общ. Рудозем и очаквана стойност – 36 100 лв. С решението също са определени прогнозни приходи от приватизация на обектите, включени в плана - 36 100 лв. и прогнозни разходи по провеждането на процедурите по приватизация - 3 000 лв.

Във връзка с приетото решение е постъпила Заповед № АП-03-14-151/11.04.2024 г. на Областния управител на област Смолян за връщането му като незаконосъобразно за ново обсъждане.

Изложени са следните съображения за незаконосъобразност:

*„Съгласно посоченото правно основание в решението чл. 6, ал. 2 от ЗПСК общинските съвети изготвят и оповестяват публично годишни планове за работа със съдържанието по ал. 1. А съгласно ал. 1 на същата разпоредба Агенцията за публичните предприятия и контрол изготвя годишни планове за работа, които съдържат приоритетите в дейността й за съответния период и се оповестяват публично. Годишните планове включват и прогноза за приходите и разходите, която се представя за одобряване от Министерския съвет преди приемането на Закона за държавния бюджет за съответната година.*

*Видно посочената разпоредба урежда правомощието на общинския съвет да изготвя и оповестява годишен план за работа по приватизация на общинско имущество и определя съдържанието му, а не правомощие за допълване на приватизационна програма, каквото е извършеното действие на съвета с така приетото решение.*

*При това, приемането на такъв план е посочено и във фактическото основание на решението, а диспозитива му се отнася до допълване на Приватизационна програма.*

*Още повече, след направена справка на интернет страницата на Община Рудозем, както и в Областна администрация – Смолян в постъпилите Протоколи от заседания на Общински съвет – Рудозем, ведно с приетите решения, не се установява Община Рудозем да има приет Годишен план, съответно Приватизационна програма за 2024 г. В конкретния случай, Общински съвет – Рудозем е допълнил Приватизационната програма за 2024 г., включвайки в нея обект, без такава програма да има приета за съответната година, която съвета да има възможност да допълни“.*

 При това положение считам, че върнатото за ново обсъждане решение на общински съвет следва да бъде изменено, каквато възможност предвижда разпоредбата на чл. 45, ал. 9 от ЗМСМА.

 Предвид гореизложеното и на основание чл. 45, ал. 9 във връзка с ал. 4 от ЗМСМА, чл. 6, ал. 2 от ЗПСК и в изпълнение на Заповед № АП-03-14-151/11.04.2024 г. на Областния управител на област Смолян, предлагам на Общински съвет – Рудозем да разгледа, обсъди и приеме следното

**ПРОЕКТОРЕШЕНИЕ:**

1. Изменя Решение № 73/29.03.2024 г.на Общински съвет - Рудозем, прието по Протокол № 9, както следва:

 „Общински съвет- Рудозем приема Годишен план за работа по приватизация през 2024 г., включващ следния обект:

|  |  |  |  |
| --- | --- | --- | --- |
| **№** | **Име на обекта** | **Адрес** | **Очаквана стойност в лв.** |
|  | Имот пл. №239 в УПИ I – Универсален магазин, кв.40 по ПУП на село Елховец, представляващ част от втория етаж на масивна сграда (търговски обект), ведно с външно стълбище | с. Елховец, общ. Рудозем | 36 100,00 |

Прогнозни приходи от приватизация на обекта, включен в плана - 36 100.00 лв.

 Прогнозни разходи по провеждането на процедурите по приватизация - 3 000.00 лв.“

 ПРЕДСЕДАТЕЛ НА

ОБЩИНСКИ СЪВЕТ-РУДОЗЕМ:…………П…………

 /инж. Венцислав Пехливанов/